Jungelboken (film fra 1967)

Jungelboken (originaltittel: The Jungle Book) er en amerikansk tegnet fantasy-komedie og filmmusikal fra 1967 produsert av Walt Disney.

Filmen handler om menneskebarnet Mowgli som bor sammen med noen dyr i jungelen. Når ryktet går om at den farlige tigeren Shere Khan er tilbake i jungelen, bestemmer panteren Bagheera seg for å ta Mowgli med til et tryggere sted. Målet er en menneskeby, men dit vil ikke Mowgli siden han opplever jungelen som sitt hjem. Han rømmer, og finner en ny venn i den bekymringsløse bjørnen Baloo. Filmen er basert på fortellingene om villungen Mowgli fra Jungelboken, som ble skrevet av Rudyard Kipling.

Først i 1993 ble det gitt ut en versjon av filmen med norske stemmer.

Dette er den 19. filmen i rekken av Disneys klassikere, og den siste filmen produsert av Walt Disney (som døde under produksjonen). 

I 2003 utkom oppfølgeren Jungelboken 2.

 Handling 
Den foreldreløse gutten Mowgli blir funnet i en kurv i Indias dype jungel av den svarte panteren  Bagheera. Panteren tar straks med seg den lille gutten til Raksha, en ulvemor som nettopp har fått unger. Raksha og hennes make Rama oppdrar Mowgli sammen med sine egne unger, og etter 10 år har Mowgli blitt godt kjent med livet i jungelen, og leker ofte med ulvesøsknene sine. Bagheera gleder seg over at Mowgli er glad og fornøyd, men er også bekymret over at Mowgli en eller annen gang må vende tilbake til menneskene.

En kveld møtes de voksne i ulveflokken på Rådsklippen, etter å ha fått vite at den menneskespisende bengalske tigeren Shere Khan har kommet tilbake til flokken sin i jungelen. Ulveflokkens leder, Akela, bestemmer at Mowgli for sin egen sikkerhets skyld er nødt til å forlate jungelen. Bagheera melder seg frivillig til å eskortere Mowgli til en menneskelandsby. De reiser allerede samme natt, men Mowgli er fast bestemt på å bli værende i jungelen fordi dét er hjemmet hans. Han og Bagheera hviler i et tre for natten. Men en sulten indisk pytonslange som heter Kaa, forsøker å sluke Mowgli før Bagheera griper inn. Neste morgen forsøker Mowgli å bli med i elefant-patruljen som ledes av oberst Hathi og hans kone Winifred. Bagheera finner ham, og sier at Mowgli må bli med ham. Etter en voldsom krangel mellom Mowgli og Bagheera bestemmer Bagheera seg for å overlate Mowgli til seg selv. Like etter møter Mowgli den livsglade og sorgløse bjørnen Baloo, som lover å ta seg av Mowgli og aldri ta ham med til menneskelandsbyen.

Men det går ikke lang tid før en gruppe aper kidnapper Mowgli og tar ham med til lederen sin, orangutangen kong Louie. Kong Louie tilbyr seg å hjelpe Mowgli med å bli i jungelen, hvis Mowgli til gjengjeld vil vise Louie hvordan man tenner opp ild. Men ettersom Mowgli aldri har bodd sammen med andre mennesker, vet han ikke hvordan han skal lage ild. Bagheera og Baloo ankommer for å redde Mowgli, og i det påfølgende kaoset blir kong Louies palass ødelagt. Samme kveld klarer Bagheera å overbevise Baloo om at jungelen ikke vil være trygg for Mowgli så lenge Shere Khan befinner seg i området.

Neste morgen forklarer Baloo motvillig for Mowgli at menneskelandsbyen sannsynligvis er best for ham. Mowgli beskylder ham for å ikke holde ord, og stikker av.

Etter å ha tyvlyttet da Bagheera snakket med elefanten Hathi, vet Shere Khan om Mowgli, og har bestemte seg for å fange og drepe ham.

I mellomtiden møtes Mowgli og Kaa enda en gang, og slangen forsøker å spise ham etter å ha hypnotisert ham til å sove. Men Mowgli kommer seg unna. Han møter deretter en gruppe vennlige gribber, som aksepterer ham som en utstøtt.

Men Shere Khan dukker opp og skremmer gribbene, og så står Mowgli rett overfor den farlige tigeren. Baloo kommer styrtende og forsøker å holde Shere Khan unna Mowgli, men Shere Khan feier ham vekk, og Baloo mister bevisstheten. Så slår lynet ned i et tre, og treet tar fyr. Gribbene kommer flyvende og gjør sitt beste for å distrahere Shere Khan, og Mowgli klarer å knytte en brennende gren fast til tigerens hale. Shere Khan blir livredd da han ser flammene fra grenen, og løper sin vei i panikk.

Bagheera og Baloo tar med seg Mowgli til utkanten av en menneskelandsby, men Mowgli er fremdeles motvillig. Mens han står der og nøler, kommer en vakker ung jente fra landsbyen ned til elvebredden for å hente vann, og da hun oppdager Mowgli, later hun som om hun mister vannkrukken sin. Mowgli får tak i den, gir den tilbake til henne og følger henne tilbake til landsbyen. Han ser på Bagheera og Baloo og trekker på skuldrene for å vise at han har bestemt seg: han vil returnere til menneskene. Bagheera og Baloo drar tilbake inn i jungelen, glade for å vite at Mowgli er trygt tilbake hos sine egne.

 Musikkinnslag 
Jungelboken inneholder flere klassiske sanger, inkludert «Ta livet som det faller seg» («Bare Necessities») og «Jeg vil bli som du» («I Wanna Be Like You»). De fleste sangene er skrevet av brødrene Richard M. Sherman og Robert B. Sherman. 

 Rolleliste (stemmer) 
 Figur  Dyreart  Engelske stemmerNorske Stemmer 
(1969 Lydbok, LP) Norske stemmer (1993) Mowgli Menneske Bruce Reitherman Birgit Strøm Eirik Espolin Johnson Baloo Leppebjørn Phil Harris Lasse Kolstad Paul Åge Johannessen Bagheera Indisk panter Sebastian Cabot Arne-Bang Hansen Harald Mæle Kaa Tigerpyton Sterling Holloway Ragnhild Michelsen Magnus Nielsen Shere Khan Bengaltiger George Sanders
(Tale)

Bill Lee (Sang) Rolf Søder Helge Winther-Larsen Oberst Hathi Indisk elefant J. Pat O'Malley Rolv Wesenlund Anders Hatlo Winifred Indisk elefant Verna Felton Ragnhild Michelsen Kari-Ann Grønsund Kong Louie Orangutang Louis Prima Harald Heide-Steen jr. Elefantunge Indisk elefant Clint Howard Harald Heide-Steen jr. Thomas Bye Landsbypiken Menneske Darleen Carr Anita Hegerland Anita Skorgan Buzzie Gribb J. Pat O'Malley Rolv WesenlundHarald Heide Steen jr.Rolf SøderLasse Kolstad Ivar Nørve Flaps Lord Tim Hudson Trond Brænne Ziggy Digby Wolfe​Harald Mæle Dizzy Chad Stuart Magnus Nielsen

 TV-serie 
Filmen fikk en spin off TV-serie i 1996–1998 kalt Jungelbokens jungelunger

 Fotnoter 

 Referanser 

 Eksterne lenker 




Kategori:Disney-filmer
Kategori:Animerte filmkomedier fra USA
Kategori:Animerte fantasyfilmer fra USA
Kategori:Filmer basert på bøker
Kategori:Filmer fra 1967
Kategori:Engelskspråklige filmer
Kategori:Filmer basert på verk av Rudyard Kipling
Kategori:Animerte barnefilmer fra USA
Kategori:Animerte filmer med antropomorfe dyr